Държавен вестник, бр. 3, 2024 г., стр. 29

БРОЙ  3	
Д Ъ Р Ж А В Е Н  В Е С Т Н И К 	
СТР.  29  
от него, се издава в два оригинала, един за 
акредитираното лице и един за архива на 
агенцията.
Проектът на обхвата на акредитация (инфор­
мация в сертификат за акредитация и в заповед 
за акредитация) се предоставя за съгласуване 
от ООС за приемливост от техническо и 
терминологично естество, освен в случаите, 
когато се отнася за промяна, поискана от 
ООС с декларация, и когато промяната не е 
била обект на оценка на място и не е била 
съобщена на ООС чрез доклад от оценката. 
Проектът на обхвата на акредитация трябва 
да бъде върнат в ИА БСА в срок до 5 (пет) 
дни с положен подпис от представляващия 
ООС на всяка страница.
До 1 (един) месец от издаване/преизда­
ване на сертификата за акредитация ООС е 
длъжен да представи в ИА БСА превод на 
сертификата и приложението към него на 
английски език, извършен от сертифициран 
регистриран преводач за издаване от ИА БСА 
на сертификата и приложението към него на 
английски език.
Сертификатът с приложението-заповедта за 
акредитация се получават от представител на 
юридическото лице, ръководителя на акреди­
тирания ООС или надлежно упълномощено 
от него лице срещу документ за внесена сума 
съгласно Ценоразпис на услугите по акреди­
тация на ИА БСА (BAS QR 8).
Сертификатът за акредитация е поименен и 
не подлежи на преотстъпване или прехвърляне 
от страна на акредитираното лице.
Издадените сертификати за акредитация 
се завеждат в публичен регистър на лицата 
с предоставена акредитация. За проверяващи 
по околна среда ИА БСА информира компе­
тентните органи.
Сертификатът и приложението към него са 
собственост на ИА БСА. При получаване на 
нови документи за акредитация, за преакре­
дитация или при преиздаване ООС е длъжен 
да върне оригиналите на предоставените му, 
станали невалидни документи в срок, както 
следва:
• 14-дневен (четиринадесетдневен) срок от 
получаването на заповед за ограничава­
не, временно ограничаване обхвата на 
акредитацията, спиране или отнемане 
на акредитацията;
• във всички останали случаи, включително 
при преакредитация и разширяване на 
акредитацията, при получаване на новите 
документи за акредитация.
ООС е длъжен да получи сертификата за 
акредитация и приложението към него в срок 
до 15 (петнадесет) дни от датата на уведомя­
ването. При неполучаване на документите 
за акредитация в указания срок ИА БСА ще 
спре акредитацията.
5. ПОДДЪРЖАНЕ НА АКРЕДИТАЦИЯТА
Акредитацията е с валидност от 4 (четири) 
години от датата на издаване на сертификата за 
акредитация. Поддържането на акредитацията 
се извършва за целия период на валидност на 
сертификата за акредитация. Поддържането 
на акредитацията включва надзор и други 
действия, извършвани от агенцията, с цел да 
се осигури непрекъснато съответствие на дей­
ността на акредитираните лица с изискванията 
и процедурите за акредитация на агенцията 
и запазване на доверието в качеството на 
предлаганите от акредитираните лица услуги.
ИА БСА разработва и прилага програма 
за оценяване, за да оцени дейностите на 
ООС по време на цикъла на акредитация, за 
да осигури, че дейностите по оценяване на 
съответствието, представителни за обхвата 
на акредитацията на съответните местона­
хождения, се оценяват по време на цикъла 
на акредитация. Програмата за оценяване 
се разработва, като се вземат предвид изиск-
ванията на международните стандарти и на 
други нормативни документи, съдържащи 
изисквания към ООС и към обхвата на акре­
дитация, събраната информация от ИА БСА 
относно системата за управление, дейностите 
и функционирането на органа за оценяване 
на съответствието и оцененият във връзка с 
тези изисквания и информация риск.
Програмата за оценяване включва два 
планови надзора и оценка за преакредитация 
или надзор. Изключение са ООС, за които се 
изисква извършване на надзор всяка година, 
както е посочено по-долу в т. 5.1.
ИА БСА може да извършва извънредни 
оценки като резултат от жалби, изменения, 
прехвърляне на предоставената акредитация 
от едно юридическо лице на друго или други 
въпроси, които могат да засегнат способност-
та на ООС да изпълнява изискванията за 
акредитация.
По време на периода на валидност на 
акредитация акредитираният ООС може да 
промени (ограничи или разшири) обхвата на 
акредитация, като срокът на валидност на 
предоставената акредитация не се променя.
Решенията за спиране на акредитацията за 
целия или спиране на акредитацията за част от 
предоставения обхват (временно ограничаване 
на обхвата), за ограничаване и отнемане на 
акредитацията се вземат при изпълнение на 
правилата на т. 4.3.7 от настоящата процедура.
5.1. Планов надзор
Надзорът се осъществява чрез оценка на 
място за установяване съответствието на 
акредитираните лица с изискванията за ак­
редитация и с процедурите за акредитация на 
агенцията, като се взема предвид и участие 
на акредитираните лаборатории в междулабо­
раторни сравнения, изпитвания за пригодност 
или други дейности, удостоверяващи компе­
тентността на акредитираните лица.